Predkladacia správa

Materiál sa predkladá z iniciatívy Ministerstva kultúry Slovenskej republiky s cieľom riešiť situáciu po tom, čo sa predmetné uznesenia vlády stali nerealizovateľnými, keďže Národná rada SR prijala 18. decembra 2001 zákon o podmienkach premeny niektorých rozpočtových organizácií a príspevkových organizácií na neziskové organizácie poskytujúce verejnoprospešné služby (transformačný zákon), ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov, ktorý vylúčil možnosť transformácie Ústredia ľudovej umeleckej výroby (ÚĽUV) na inú právnu formu organizácie, a tým aj zmenu vlastníckych vzťahov štátu k ÚĽUV-u podľa tohto zákona. 
Materiál navrhuje zrušiť príslušné uznesenia vlády Slovenskej republiky (č. 1108/2000, bod C.1 a č. 298/2001, bod C.7), ktoré sa stali nerealizovateľnými v súčasných legislatívnych podmienkach.